OpenLLM-France/wikimedia huggingface dataset:
# Joc d'estratègia

Un joc d'estratègia és un entreteniment amb un conjunt de normes establert, en el qual un jugador o equips de jugadors poden assolir la victòria mitjançant accions planificades i tècniques més o menys establertes. Actualment, podem trobar-ne com a jocs de taula o en videojocs, tot i que d'altres poden ser jugats en altres suports.

## Característiques

Els jocs d'estratègia poden presentar-se de manera molt diversa. Entre els possibles temes trobem el control d'una civilització (Age of Empires), d'un exèrcit (escacs), d'un continent (dipgame), de l'alcaldia d'una ciutat (SimCity) i infinitat de temes més. També n'hi ha sense un tema concret, i que per tant es basen en el joc en si, com alguns jocs de cartes.
D'altra banda, podem classificar els jocs d'estratègia segons el grau en el que l'atzar hi intervé. Des dels escacs, el go, l'Stratego, o el Diplomacy, on el factor d'atzar és nul o gairebé inexistent, d'altres amb un factor d'atzar lleu, com l'Advance Wars (NDS) i fins a jocs amb un nivell d'atzar més elevat, com ara el Risk o el Backgammon.

## Tipus
### Jocs de taula

Jocs que es juguen generalment sobre una taula, ja siguin de tauler cartes o d'altres. Solen implicar a més d'un jugador i tenen un conjunt de regles i objectius definits.

### Videojocs d'estratègia

Els videojocs d'estratègia són videojocs que requereixen que el jugador posi en pràctica les seves habilitats de planejament i pensament per aconseguir la victòria. En la majoria dels videojocs d'estratègia, "al jugador se li concedeix una vista del món absoluta, controlant indirectament les unitats sota el seu poder". "L'origen dels videojocs d'estratègia està fortament vinculat amb els seus cosins propers, els jocs de taula d'estratègia ". Els videojocs d'estratègia generalment prenen una de quatre possibles formes arquetípiques, depenent de si el joc és per torns, en temps real i de si al joc, l'objectiu és en estratègia militar o tàctiques.

## Vegeu també

* Pintura de miniatures

## Referències

* ↑ TERMCAT, CENTRE DE TERMINOLOGIA. Diccionari de jocs i joguines [en línia]. TERMCAT, Centre de Terminologia, 2006 [Consulta: 28 abril 2016].
Viccionari
# Harry Haslam

Harry Eustace Haslam (Aston, Birmingham, West Midlands, 7 de febrer de 1883 - Londres, 7 de febrer de 1955) va ser un jugador d'hoquei sobre herba anglès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or com a membre de l'equip britànic en la competició d'hoquei sobre herba.

## Referències

* ↑ «Harry Haslam Olympic Results». sports-reference.com. Arxivat de l'original el 13 de desembre 2012. [Consulta: 6 agost 2017].
# SOS Méditerranée

SOS Méditerranée és una organització marítima humanitària de rescat europea que actua al Mediterrani. L'organització impulsa campanyes marítimes per evitar la mort de persones que fugen de Líbia per mar. El grup va ser fundat el juny de 2015 per l'exdiputat alemany alemany Klaus Vogel i la francesa Sophie Beau després que la marina italiana acabés amb l'operació de rescat Mare Nostrum el 2014. La seva seu és a Marsella, França. És una organització sense ànim de lucre que es nodreix de les aportacions privades.

## Història

L'organització és coneguda per les seves accions durant la crisi dels refugiats a Europa sobretot en aigües internacionals de Líbia, on proporcionava refugi i cura mèdica als refugiats i els desembarcava en un port segur normalment a Itàlia i Malta. Des de l'inici de l'operació de rescat el 2015, l'Aquarius va salvar més de 29000 vides. Va operar amb el vaixell de rescat Aquarius des del 2016 amb el suport de Metges Sense Fronteres en aigües internacionals entre Itàlia i Líbia. La capacitat de rescat de l'Aquarius era d'entre 200 a 550 persones. Uns anys després va començar a utilitzar el Marejonio.
El 2018 Ministre italià de l'Interior Matteo Salvini va criticar durament la seva feina i va prohibir la seva entrada a Itàlia i Malta. El novembre de 2018 van iniciar una campanya conjunta els vaixells de Proactiva Open Arms, Mediterranea i Sea-Watch, que són l'Open Arms, el Marejonio i el Sea-Watch 3, per tal de prosseguir amb el rescat de refugiats al Mediterrani després d'unes setmanes en què els estats els havien impedit actuar de diverses maneres.

## Referències

* ↑ John Henley & Angela Giuffrida, "Three NGOs halt Mediterranean migrant rescues after Libyan hostility", The Guardian (14.8.2017).
* ↑ Nick Squires, "Rescue boat carrying 600 migrants stranded in Mediterranean in stand-off between Italy and Malta", The Telegraph (11 June 2018). Retrieved 13 June 2018.
* ↑ "Spain urged to take in migrants abandoned by Malta and Italy", The Local (11 juny 2018). 2018.
* ↑ Periódico, El «Open Arms vuelve al Mediterráneo a rescatar inmigrantes» (en castellà). elperiodico, 23-11-2018.
# Hrvoje Horvat

Hrvoje Horvat (nascut el 22 de maig de 1946 a Bjelovar), és un exjugador d'handbol croata, que va competir amb la selecció de Iugoslàvia als Jocs Olímpics de 1972 i als Jocs Olímpics de 1976.
El 1972 va formar part de la selecció iugoslava que va guanyar la medalla d'or a l'Olimpíada de Múnic. Hi jugà els sis partits, i va marcar quinze gols.
Quatre anys més tard, fou membre de l'equip iugoslau que acabà cinquè a l'Olimpíada de Mont-real de 1976. Hi va jugar els sis partits, i hi marcà quinze gols novament.

## Carrera com a entrenador

El 2005 va fer d'entrenador de l'equip alemany HSC 2000 Coburg, el qual va portar fins a la segona lliga.

## Vida personal

El seu renom és Cveba, que és la paraula croata per pansa. Horvat té una germana, Jasenka, que va estar casada amb Iztok Puc, un dels millors jugadors de la història de l'handbol.

## Referències

* ↑ Marjan Beloševič «"Moj oče je bil najboljši oče na svetu," je dejal Borut Puc!» (en eslovè). tenisportal.si, 27-10-2011 [Consulta: 20 novembre 2011].

## Enllaços externs

* Fitxa a databaseolympics (anglès)
# Mofeta teixó de Palawan

La mofeta teixó de Palawan (Mydaus marchei) és una espècie de mamífer carnívor de la família de les mofetes (Mephitidae) oriünda de les illes filipines de Palawan i Busuanga. Viu principalment als herbassars i zones cultivades d'aquestes illes.

## Referències

* ↑ «mofeta teixó de Palawan». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 26 octubre 2024].
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Olav Kjelbotn

Olav Kjelbotn (Fosnes, 5 d'octubre de 1898 - Namsos, 17 de maig de 1966) fou un esquiador de fons noruec que va competir durant la dècada de 1920.
El 1928 va prendre part en els Jocs Olímpics d'Hivern de Sankt Moritz, on fou quart en la cursa dels 50 quilòmetres del programa d'esquí de fons.
En el seu palmarès destaca una medalla de bronze al Campionat del Món d'esquí nòrdic de 1926 i un campiona nacional.
Una vegada retirat de l'esport es traslladà a Groenlàndia per dedicar-se a la caça de foques. El 1933 va prendre part en l'expedició noruega a l'Antàrtida.

## Referències

* 1 2 3 «Olav Kjelbotn Olympic Results». sports-reference.com. Arxivat de l'original el 14 de desembre 2012. [Consulta: 7 gener 2020].
# Borís Alterman

Borís Alterman (en ucraïnès: Борис Альтерман, nascut el 4 de maig de 1970, a Khàrkiv, llavors a l'RSS d'Ucraïna), és un jugador d'escacs israelià, que té el títol de Gran Mestre des de 1992. El 2010 la FIDE li va atorgar el títol de FIDE Senior Trainer, el màxim títol d'entrenador internacional, i és assessor del programa d'escacs Junior.
A la llista d'Elo de la FIDE de l'octubre de 2020, hi tenia un Elo de 2608 punts, cosa que en feia el jugador número 6 (en actiu) d'Israel. El seu màxim Elo va ser de 2616 punts, a la llista de gener de 1999 (posició 54 al rànquing mundial).

## Biografia i resultats destacats en competició

Va començar a jugar als 7 anys. El 1985, als 15 anys, va guanyar el Campionat d'Ucraïna Sub-18. El 1987 va participar en el Campionat Júnior de la Unió Soviètica més fort de tots els temps, i hi empatà a la primera posició amb Gata Kamsky. Va obtenir el títol de Mestre Internacional el 1991, i el de GM el 1992. Ha guanyat els torneigs (oberts i de GMs) de Haifa 1993, Bad Homburg 1996, Rishon LeZion 1996, Beijing 1995 i 1997, i Múnic 1992.
El desembre de 1997 va participar, a Groningen, al torneig que determinaria el candidat al títol mundial dins el cicle pel Campionat del món de la FIDE de 1998; allà hi vencé Peter Wells en la primera ronda de matxs eliminatoris (1½-½), però fou eliminat en segona ronda per Kiril Gueorguiev (2½-1½). El 1999, actuà com a segon de Kaspàrov en la partida Kaspàrov contra el Món.
Juga pel club d'escacs Rishon LeZion. Fa vídeos ensenyant escacs al lloc web de l'Internet Chess Club, on hi ha creat també una sèrie d'articles anomenada "Gambit Guide" que cobreix obertures com ara el gambit danès, el gambit Cochrane, el gambit Evans, el gambit Budapest, o l'atac Fried Liver.

## Notes i referències

* 1 2 3 «Nota biogràfica de Borís Alterman» (en anglès). Chessgames.com. [Consulta: 16 novembre 2011].
* ↑ «Llista de Senior FIDE Trainers» (en anglès). Fide.com. [Consulta: 16 novembre 2011].
* ↑ Chess in Schools – the Shevah-Mofet Academy in Tel-Aviv, Chessbase, 8 de gener de 2009 (en anglès). Consultat el dia 16 de novembre de 2011 (anglès)
* ↑ «"Rànquing d'escaquistes per federació: Israel"» (en anglès). lloc web de la FIDE. [Consulta: 30 octubre 2020].
* ↑ Posició al rànquing mundial i evolució Elo de Borís Alterman «benoni.de» (en alemany). Arxivat de l'original el 2014-01-09. [Consulta: 16 novembre 2011].
* ↑ «1st FIDE KO World Chess Championship» (en anglès). Brasilbase. [Consulta: 16 novembre 2011].

## Enllaços externs

* GM Boris Alterman Chess Lessons
# Jesús Olalla Iraeta

Jesús Olalla Iraeta, conegut amb el nom de Josu Olalla, (Irun, País Basc 1971) és un jugador d'handbol basc, ja retirat, guanyador de dues medalles olímpiques.

## Biografia

Va néixer el 15 de juliol de 1971 a la ciutat d'Irun, població situada a la província de Guipúscoa.

## Carrera esportiva
### Trajectòria per clubs

| Temporades | Club | Lliga | País |
| ? - 1997/1998 | Elgorriaga Bidasoa | ASOBAL | Espanya |
| 1998/1999 - 2000/2001 | Portland San Antonio | ASOBAL | Espanya |
| 2001/2002 | SG Wallau-Massenheim | Bundesliga | Alemanya |
| 2002/2003 - 2003/2004 | CB Cantabria | ASOBAL | Espanya |

#### Títols

* 2 Copes del Rei: 1998/1999 i 2000/2001 (Portland San Antonio).
* 2 Recopes d'Europa: 1997/1998 (Elgorriaga Bidasoa) i 1999/2000 (Portland San Antonio).
* 2 Copes EHF: 2000/2001 (SG Wallau-Massenheim) i 2003/2004 (CB Cantabria).

### Trajectòria amb la selecció

Va participar, als 25 anys, en els Jocs Olímpics d'Estiu de 1996 realitzats a Atlanta (Estats Units), on va aconseguir guanyar la medalla de bronze en la competició masculina d'handbol amb la selecció espanyola, un metall que repetí en els Jocs Olímpics d'Estiu de 2000 realitzats a Sydney (Austràlia).

## Referències

* ↑ «Jesus Maria Olalla Iraeta» (en anglès). EHF Competition Archive. [Consulta: 13 juliol 2024].
* ↑ «La segunda Copa del Rey del Portland San Antonio, en Teledeporte» (en castellà). RTVE, 18-06-2020. [Consulta: 13 juliol 2024].
* ↑ Ramajo, Roberto. «25 años de un hito inolvidable» (en castellà). SER, 22-04-2020. [Consulta: 13 juliol 2024].
* ↑ Imbuluzqueta, J. J. «El 'título de los títulos'» (en castellà). Diario de Navarra, 28-04-2021. [Consulta: 13 juliol 2024].
* ↑ «Iosu Olalla Iraeta | enciclopedia.cat». [Consulta: 13 juliol 2024].

## Enllaços externs

* (anglès) www.eurohandball.com - Josu Olalla
# Mostela de peus nus

La mostela de peus nus (Mustela nudipes) és una espècie de carnívor de la família dels mustèlids. Deu el nom al fet que té les plantes dels peus nues. Viu a Brunei, Indonèsia, Malàisia i Tailàndia. S'han establert dues subespècies: M. n. nudipes i M. n. leucocephalus.

## Referències

* ↑ Entrada «Mustela nudipes (Malayan weasel)» de la Paleobiology Database (en anglès). [Consulta: 27 octubre 2024].
* ↑ «mostela de peus nus». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 27 octubre 2024].
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Olena Iatsenko

Olena Iatsenko (Khàrkiv, 4 d'octubre de 1977) és una jugadora d'handbol ucraïnesa ja retirada. El 2004 va prendre part en els Jocs Olímpics d'Atenes, on guanyà la medalla de bronze en la competició d'handbol. En el seu palmarès també destaca una medalla de plata al campionat d'Europa d'handbol del 2000.
A nivell de clubs jugà al HC Spartak Kyiv (1992-2001), RK Krim (2001-200), 29 Arvo (2009-2010) i Dinamo de Volgograd (2010-2013).

## Referències

* ↑ «Olena Yatsenko Olympic Results». sports-reference.com. Arxivat de l'original el 7 de novembre 2012. [Consulta: 3 abril 2020].
* ↑ «Елена Яценко - в карьере точка!». sportkievtv [Consulta: 3 abril 2020].
# Draft de l'NBA del 1979

El Draft de l'NBA de 1979 va produir diversos dels millors jugadors de la història, entre els quals es trobaven Earvin "Magic" Johnson, Bill Cartwright, Sidney Moncrief i l'actual entrenador de les Detroit Shock, Bill Laimbeer, que va dirigir a les Shock per a guanyar dos campionats WNBA (2003 i 2006).

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Magic Johnson (PG) | Estats Units | Los Angeles Lakers | Michigan State |
| 2 | David Greenwood (PF) | Estats Units | Chicago Bulls | UCLA |
| 3 | Bill Cartwright (C) | Estats Units | New York Knicks | San Francisco |
| 4 | Greg Kelser (SF) | Estats Units | Detroit Pistons | Michigan State |
| 5 | Sidney Moncrief (PG/SG) | Estats Units | Milwaukee Bucks | Arkansas |
| 6 | James Bailey (PF) | Estats Units | Seattle SuperSonics | Rutgers |
| 7 | Vinnie Johnson (PG/SG) | Estats Units | Seattle SuperSonics | Baylor |
| 8 | Calvin Natt (SF) | Estats Units | New Jersey Nets | NE Louisiana |
| 9 | Larry Demic (PF) | Estats Units | New York Knicks | Arizona |
| 10 | Roy Lee Hamilton (PG) | Estats Units | Detroit Pistons | UCLA |
| 11 | Cliff Robinson (PF) | Estats Units | New Jersey Nets | USC |
| 12 | Jim Paxson (SG) | Estats Units | Portland Trail Blazers | Dayton |
| 13 | Dudley Bradley (SG) | Estats Units | Indiana Pacers | North Carolina |
| 14 | Brad Holland (PG) | Estats Units | Los Angeles Lakers | UCLA |
| 15 | Phil Hubbard (SF) | Estats Units | Detroit Pistons | Michigan |
| 16 | Jim Spanarkel (SG) | Estats Units | Philadelphia 76ers | Duke |
| 17 | Lee Johnson (PF) | Estats Units | Houston Rockets | East Texas State |
| 18 | Reggie King (SF) | Estats Units | Kansas City Kings | Alabama |
| 19 | Wiley Peck (PF) | Estats Units | San Antonio Spurs | Mississippi State |
| 20 | Larry Knight | Estats Units | Utah Jazz | Loyola (IL) |
| 21 | Sly Williams (SF) | Estats Units | New York Knicks | Rhode Island |
| 22 | Kyle Macy (PG) | Estats Units | Phoenix Suns | Kentucky |

## Jugadors destacats escollits en rondes posteriors

| Posició | Jugador | Nacionalitat | Equip de l'NBA | Origen (Universitat/club) |
| 31 | Edgar Jones (PF) | Estats Units | Milwaukee Bucks | Nevada-Reno |
| 65 | Bill Laimbeer (C) | Estats Units | Cleveland Cavaliers | Notre Dame |
| 68 | Nikos Galis (SG) | Grècia | Boston Celtics | Seton Hall |
| 73 | James Donaldson (C) | Estats Units | Seattle SuperSonics | Washington State |
| 82 | Jerry Sichting (PG) | Estats Units | Golden State Warriors | Purdue |
| 107 | Mark Eaton (C) | Estats Units | Phoenix Suns | UCLA |
# República Socialista Soviètica Autònoma del Tadjikistan

República Socialista Soviètica Autònoma del Tadjikistan (en rus: Таджи́кская Автоно́мная Социалисти́ческая Сове́тская Респу́блика, transcrit Tadjíkskaia Avtonómnaia Sotsialistitxéskaya Sovétskaia Respúblika, tadjik Çumhūrijati Sūsiolistiji Şūraviji Muxtori Toçikston), fou una entitat nacional federada creada pels soviètics el 14 d'octubre de 1924 per la divisió segons criteris «nacionals» (ètnics) de l'Àsia central soviètica. Incloïa una part de la República Socialista Soviètica de Bukharà, una part del Pamir, i dotze districtes (volost) de la República Socialista Soviètica Autònoma del Turquestan. La república va dependre de la República Socialista Soviètica de l'Uzbekistan. L'octubre de 1929 la ciutat de Khuldja (rebatejada Leninabad) i tota la seva província fou separada de l'Uzbekistan i agregada a l'RSSA del Tadjikistan. A partir del 1927 fou inclosa en els plans de desenvolupament intensiu, amb eliminació de l'analfabetisme, adopció de l'alfabet llatí (més tard ciríl·lic), igualtat de les dones i el seu desenvolupament personal integral, repoblacions, promoció de la llibertat religiosa incloent l'ateisme, etc. Aquestes polítiques van trobar resistències en els cercles religiosos i es va percebre una emigració cap a l'Afganistan. Els basmatxis van estar presents durant tot el període de la república autònoma. El de 5 de desembre de 1929 l'RSSA fou separada de l'Uzbekistan i elevada a República Socialista Soviètica del Tadjikistan com a subjecte federal directe de la Unió Soviètica.

## Secretaris executius del Comitè provincial Tadjik del Partit Comunista de la Unió Soviètica

* 1924 - 1925 Txinor Imomov (n. 1898 - + 1939)
* 1925 - 1927 Borís Vassílievitx Tolpigo (n. 1893 - + 1938)
* 1927 - 1928 Mumin Suleymanovitx Khodjaiev (n. 1897 - + 19...?)
* 1928 - 1929 Ali Heydar Ibaix Xervoni (n. 1938)
* 1929 - Nov 1929 Xirinxo Xotemor (n. 1899 - + 1937)

## Presidents del Comitè Central Executiu

* 16 de desembre de 1926 - 28 de desembre de 1933 Nusratulla Maksum Lutful·laiev (bn. 1881 - + 1938)

## Presidents del Consell de Comissaris del Poble

* 1925 - 1926 Nusratulla Maksum Lutful·layev
* Desembre de 1926 - 1928 Polat Usmon Khodjaiev
* Març de 1928 - 5 de desembre de 1929 Mumin Suleymanovitx Khodjaiev

## Notes

* ↑ el darrer gran cap basmatxi, Ibrahim Beg, no fou arrestat fins al 1931 i executat el 1932

## Bibliografia

* Worldstatesmen
* Enciclopèdia de l'Islam, X, 68 i 69
# Harry Snell

Harry Snell (Borås, 7 d'octubre de 1916 - Borås, 8 de maig de 1985) va ser un ciclista suec amateur. Va participar en els Jocs Olímpics d'estiu de 1948 i el mateix any es va proclamar Campió del món en ruta.

## Palmarès

Palmarès.
** Campió de Suècia en ruta
* 1944
** Campió de Suècia en ruta
* 1945
** Campió de Suècia en contrarellotge
* 1948
** Campió del món amateur en ruta
** Campió de Suècia en ruta
* 1950
** Campió de Suècia en ruta

## Referències

* ↑ «Harry Snell Olympic Results». sports-reference.com. Arxivat de l'original el 17 April 2020. [Consulta: 18 juliol 2014].
* ↑ Fitxa als Jocs Olímpics Arxivat 2013-11-13 a Wayback Machine.
* ↑ Fitxa a museociclismo.it* 1943
# Koh Suk-Chang

Koh Suk-Chang (nascut el 14 de juny de 1963), és un exjugador d'handbol sud-coreà, que va competir als Jocs Olímpics d'Estiu de 1984 i als Jocs Olímpics d'Estiu de 1988.
El 1984 fou membre de la selecció de Corea del Sud que acabà en onzè lloc a les olimpíades de 1984. Hi va jugar tots sis partits, i marcà dotze gols.
Quatre anys més tard, a l'Olimpíada de 1988 hi va guanyar la medalla d'argent amb la selecció de Corea del Sud. Hi va jugar tots sis partits, i hi va marcar vuit gols.

## Enllaços externs

* «Fitxa de Koh Suk-Chang» (en anglès). sports-reference.com. Arxivat de l'original el 2012-10-17. [Consulta: 2 octubre 2012].
# Gòfer de Veneçuela

El gòfer de Veneçuela (Cratogeomys fulvescens) és una espècie de mamífer rosegador de la família dels geòmids. És endèmica de Mèxic, on habita la Conca Oriental des de l'est de Puebla i el nord de Veracruz fins a l'oest de la base del volcà La Malinche, Tlaxcala. El seu hàbitat natural són els herbassars i els boscos temperats de pins i roures. Viu en altituds que van dels 2.300 als 2.700 metres. Tot i que el seu hàbitat natural minva per l'agricultura i la urbanització, no hi ha cap amenaça coneguda, i per això és classificat al grup de risc mínim a la Llista Vermella de la UICN.

## Ecologia i hàbitat

És una espècie herbívora que s'alimenta sobretot d'arrels de plantes i que viu en praderies i boscos temperats de pi i roure.

## Taxonomia

Aquesta espècie que va ser originalment descrita per Clinton Hart Merriam el 1895, va ser cataloga posteriorment com a subespècie de C. merriami juntament amb d'altres per Russell. Recents estudis dels cromosomes han revelat diferències en el nombre diploide i per aquesta raó Hafner et al. van restaurar-li el rang d'espècie.
No s'han descrit subespècies.

## Referències

* ↑ «gòfer de Veneçuela». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 10 octubre 2024].
* 1 2 Hafner, Mark S.; Light, Jessica E.; Hafner, David J.; Brant, Sara V.; Spradling, Theresa A.et al. «Cryptic species in the mexican pocket gopher Cratogeomys merriami» (pdf) (en anglès). Journal of Mammalogy, 86, 6, 2005, pàg. 1095-1108.
* ↑ Álvarez-Castañeda, S.T.; et al. «Cratogeomys fulvescens» (en anglès). Llista Vermella de la UICN, 23-12-2016. DOI: 10.2305/iucn.uk.2017-2.rlts.t136215a22217087.en.
* ↑ «Cratogeomys fulvescens» (en anglès). EncicloVida. [Consulta: 19 juliol 2017].
* ↑ Merriam, C. Hart «Monographic revision of the pocket gophers Family Geomyidae (Exclusive of the species of Thomomys)» (en anglès). North American Fauna, 8, 1895, pàg. 258.
* ↑ Russell, R. J. «Evolution and classification of the pocket gophers of the subfamily Geomyinae» (en anglès). University of Kansas Publications, 16, 1968, pàg. 473-579.
* ↑ Cratogeomys fulvescens (TSN 900174) al web del Sistema Integrat d'Informació Taxonòmica. (anglès)
# Olle Bexell

Olle Bexell (Luleå, 14 de juny de 1909 - Uppsala, 6 de gener de 2003) va ser un atleta suec, especialista en el decatló, que va competir durant la dècada de 1930.
El 1936 va prendre part en els Jocs Olímpics de Berlín, on fou setè en la prova del decatló del programa d'atletisme. El 1938 guanyà la medalla d'or del decatló al Campionat d'Europa d'atletisme. El 1938 es proclamà campió suec de pentatló i de decatló entre 1935 i 1938. Va posseir el rècord nacional suec de decatló entre 1937 i 1966.

## Millors marques

* Decatló. 6.781 punts (1937)

## Referències

* 1 2 «Olle Bexell Olympic Results». sports-reference.com. Arxivat de l'original el 17 d'abril 2020. [Consulta: 18 maig 2019].
* ↑ Olle Bexell. Swedish Olympic Committee
* ↑ Olof Bexell 1909–2003 Arxivat 12 October 2013$^{[Datemismatch]}$ a Wayback Machine.. storagrabbar.se
* ↑ Olof Bexell. trackfield.brinkster.net
# Joaquim Molins Gil

Joaquim Molins Gil (1961) és un empresari i alpinista català, membre de la nissaga familiar que gestiona Cementos Molins.
És fill de segon matrimoni de Joaquín Molins Figueres, cofundador de l'empresa. Es porta més de 50 anys amb el seus germans més grans, Joan Molins Ribot i Casimiro Molins Ribot.
Va estudiar als Estats Units. Com a empresari, gestiona les seves inversions mitjançant la cartera Inversiones CM SA.
És President de la Fundació Joaquim Molins Figueras de Mecanotubo i soci de la bodega Castell d’Encús.

## Referències

* ↑ «Més de 100 Molins». [Consulta: 22 febrer 2023].
* ↑ Euroinmo.com. «Cementos Molins está controlada por 19 miembros de la familia del fundador» (en castellà). [Consulta: 22 febrer 2023].
* ↑ «El Aula de Políticas Familiares de UIC Barcelona y la Fundació Joaquim Molins Figueras renuevan su convenio de colaboración» (en castellà). [Consulta: 22 febrer 2023].
* ↑ Pujol, Ignasi. «Joaquim Molins Amat deixa la presidència de la constructora Mecanotubo», 21-12-2010. [Consulta: 22 febrer 2023].
* ↑ «Castell D'Encus - La Esencia Del Vino». [Consulta: 22 febrer 2023].